laion/Wikipedia-Exotic huggingface dataset:
נבחרת דרום אפריקה בכדורגל נשים

נבחרת דרום אפריקה בכדורגל נשים מייצגת את דרום אפריקה בתחרויות כדורגל נשים בינלאומיות ומנוהלת על ידי התאחדות הכדורגל של דרום אפריקה. ב-1991, עם סיום משטר האפרטהייד במדינה, הוחזרה הנבחרת רשמית לפיפ"א, ובמאי 1993 שיחקה את משחקה הראשון אי פעם. מהר מאוד הפכה דרום אפריקה לאחת הנבחרות המובילות באפריקה, וכבר באליפות היבשת הראשונה שבה השתתפה, היא סיימה במקום השני. במשך השנים, היא סיימה עוד שלוש פעמים כסגנית אלופת אפריקה, אך מעולם לא הצליחה לזכות בה. ב-2012, העפילה דרום אפריקה בפעם הראשונה בתולדותיה לאליפות בינלאומית מרכזית - טורניר הכדורגל של אולימפיאדת לונדון. היא שובצה בבית עם יפן, קנדה ושוודיה, וסיימה במקום האחרון עם נקודה אחת בלבד (תיקו מול יפן). ארבע שנים לאחר מכן, היא העפילה בפעם השנייה ברציפות לטורניר הכדורגל של המשחקים האולימפיים, שייערך הפעם בריו דה ז'ניירו. הדירוג הנוכחי של נבחרת דרום אפריקה ברשימת הדירוג של פיפ"א, הוא המקום ה-50 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 45 נמדד לראשונה ביולי 2023, והדירוג הכי נמוך 74 נמדד לראשונה ביוני 2005. 1991 – הושעתה מפיפ"א 1995 עד 2015 - לא העפילה 2019 – שלב הבתים 2023 – שמינית גמר 1991 - הושעתה מפיפ"א 1995 - מקום שני 1998 - שלב הבתים 2000 - מקום שני 2002 - מקום רביעי 2004 - שלב הבתים 2006 - מקום שלישי 2008 - מקום שני 2010 - מקום שלישי 2012 - מקום שני 2014 - מקום רביעי 2018 - מקום שני מדיה וקבצים בנושא נבחרת דרום אפריקה בכדורגל נשים בוויקישיתוף אתר האינטרנט הרשמי של נבחרת דרום אפריקה בכדורגל נשים (באנגלית) נבחרת דרום אפריקה בכדורגל נשים, ברשת החברתית אקס (טוויטר) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
נחל רבי ינאי

נַחַל רַבִּי יַנַּאי הוא נחל אכזב קצר בגליל העליון, מדרום לצפת. ראשיתו של הנחל בשיפולי רמת רזים שמדרום מזרח לצפת, ברום של כ-700 מטרים מעל פני הים. מדרום לכביש 89 נעשה ערוץ הנחל לעמוק, והוא פונה לכיוון דרום מערב, בין צוקי רזים מצפון ובין הר עקביה מדרום. בהמשך, חובר הנחל אל נחל עכברה, למרגלות מצוק סלע עכברה. בערוץ הנחל מצויים מעיין עין עקביה וציון קברו של עקביה בן מהללאל. שמו של הנחל הוא כשמו של האמורא מהדור הראשון רבי ינאי, שמוצאו לפי התלמוד הוא מעכברה הסמוכה. תלמוד ירושלמי, מסכת עירובין, פרק ח', הלכה ד'. ערך זה הוא קצרמר בנושא נהרות ונחלים ובנושא ישראל. אתם מוזמנים לתרום לוויקיפדיה ולהרחיב אותו.
רמת פשחור

רמת פַּשְׁחוּר הוא שמו של הר מוארך בגליל העליון, מדרום לצפת, המתנשא לרום של 616 מטרים מעל פני הים. ההר תחום ממזרח בערוץ נחל עכברה וממערב בערוץ נחל עמוד. למרגלותיו המזרחיים של ההר שוכן הכפר עכברה, ומצפון לו, מעבר לכביש 89, נמצא בית החולים זיו בצפת. ההר נקרא על שם משמרת הכהונה יקים, אשר נקראה גם פַּשְׁחוּר, ואשר מקום מושבה לפי אלעזר הקליר היה בצפת או בביריה הסמוכות. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
גביע המדינה בכדורגל 1971/1972

גביע המדינה בכדורגל 1971/1972 הייתה התחרות ה-34 מאז היווסדה וה-19 לאחר קום מדינת ישראל. המשחקים החלו בספטמבר 1971 והסתיימו ב-26 בספטמבר 1972. הפועל תל אביב ניצחה במשחק הגמר ובכך זכתה בגביע השמיני שלה. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק במגרשה הביתי צוינה כראשונה בכל זוג. לאחר הארכה. לאחר הארכה התוצאה הייתה 0:0. הערה: הקבוצה שיחקה בליגת משנה. הפועל תל־אביב בשביעית או הפועל ירושלים לראשונה?, על המשמר, 26 בספטמבר 1972
תוכי אדום-מצח

תוכי אדום-מצח או ג'רדין (שם מדעי: Poicephalus gulielmi) הוא מין של תוכיים קטנים שמוצאו מאפריקה. צבעו של תוכי אדום-מצח ירוק והוא ניזון מפירות, ירקות וגרעינים. לתוכי אדום-מצח שלושה תת-מינים ששונים בגודלם, צבעם ומקום תפוצתם. רוב הניצוי של תוכי אדום-מצח ירוק כאשר קצוות הכנף כהות יותר ולעיתים שחורות, ורק בגלל זה השוליים הירוקים הקטנים בכל כנף. מבנה גופו חסון. בעל מקור גדול, שצבעו לבן וקצהו שחור. על מצחו יש "כתר" בצבע כתום-אדום ולעיתים גם על פנים הירכיים. חלקם הקדמי של הכנפיים בקצוות, אצל הצעירים הופעת הכתר מתחילה בגיל שנה ונמשכת לאורך שלוש שנים עד אשר הכתר נמשך לאורך כל הראש ולעיתים אף נראה ככיפה. חי במערב ובמרכז אפריקה ביערות גשם בעיקר באגן הקונגו. Poicephalus gulielmi gulielmi - תת-המין המכונה ג'רדין, על שם מתארו הראשון ויליאם ג'רדין (William Jardine). מצחו כתום. אנדמי לאזור נהר הקונגו, אך הובא על ידי האדם גם לאי פוארטו ריקו, שם הוא נפוץ גם כן. Poicephalus gulielmi fantiensis - מצחו כתום-אדום ויש לו כתמים כתומים בכנפיו והוא קטן יחסית לשני תת-המינים האחרים. אנדמי לליבריה וגאנה. Poicephalus gulielmi massaicus - מצחו אדום והוא די דומה במראהו לתת המין P. g. gulielmi. הוא נפוץ בהרי קניה וטנזניה (1,800–3,500 מטרים מעל לגובה פני הים). מדיה וקבצים בנושא תוכי אדום-מצח בוויקישיתוף תוכי אדום-מצח, באתר ITIS (באנגלית) תוכי אדום-מצח, באתר NCBI (באנגלית) תוכי אדום-מצח, באתר Animal Diversity Web (באנגלית) תוכי אדום-מצח, באתר GBIF (באנגלית) תוכי אדום-מצח באתר הרשימה האדומה של IUCN
לאורי

האם התכוונתם ל... לויס לאורי – סופרת ילדים אמריקאית מלקולם לאורי – סופר ומשורר אנגלי קייל לאורי – כדורסלן אמריקאי ניק לאורי – שחקן פוטבול בעמדת הבועט ששיחק ב-NFL לורנס סטיבן לאורי – צייר בריטי (L. S. Lowry) לורי לארי
מזכיר חיל האוויר של ארצות הברית

מזכיר חיל האוויר של ארצות הברית (באנגלית: Secretary of the Air Force; בקיצור: SecAF או SAF/OS) הוא ראש מחלקת חיל האוויר של ארצות הברית וראש כוח החלל של ארצות הברית, שתיהן מחלקות בתוך מחלקת ההגנה של ארצות הברית. מזכיר חיל האוויר הוא אזרח הממונה על ידי נשיא ארצות הברית, ברוב המאושר בסנאט. המזכיר מדווח למזכיר ההגנה ויש לו את הסמכות לנהל את כל ענייני מחלקת חיל האוויר וכוח החלל של ארצות הברית. המזכיר עובד בצמוד לסגנו האזרחי, תת-מזכיר חיל האוויר, ועם שני סגניו הצבאיים, ראש מטה חיל האוויר, שהוא הקצין הבכיר ביותר בחיל האוויר של ארצות הברית, וראש פיקוד החלל של ארצות הברית. סטיוארט סימינגטון היה המזכיר הראשון והוא הושבע לתפקיד ב-18 בספטמבר 1947, בעקבות הארגון מחדש של חילות האוויר לתוך מחלקה צבאית עצמאית מצבא ארצות הברית וממחלקת המלחמה. מזכיר חיל האוויר הנוכחי הוא פרנק קנדל השלישי, שהושבע לתפקידו כמזכיר בפועל ב-28 ביולי 2021. המזכיר הוא ראש מחלקת חיל האוויר, תפקיד המקביל למנהל כללי של תאגיד. מחלקת חיל האוויר מוגדרת כמחלקה צבאית. היא לא חולשת רק על צוות העובדים הנמצאים בוושינגטון, אלא על כל מרכיבי חיל האוויר של ארצות הברית וחיל האוויר של המשמר הלאומי. תחומי האחריות של מזכיר חיל האוויר כוללים: גיוס, ארגון, אספקה, ציוד (כולל מחקר ופיתוח), אימון, שירות, ניהול (כולל דאגה לרווחת כוח האדם) ותחזוקה. בהנחיית מזכיר ההגנה, מספח מזכיר חיל האוויר יחידות הכפופות אליו לפיקוד הקרבי המאוחד לצורך ביצוע משימות שהוטלו עליהן. יחידות חיל האוויר שסופחו כאמור חוזרות לפיקוד חיל האוויר רקע על פי החלטת מזכיר ההגנה. עם זאת, שרשרת הפיקוד על יחידות חיל האוויר לצרכים שלא מבצעיים עוברת מנשיא ארצות הברית, אל מזכיר ההגנה, אל מזכיר חיל האוויר ואל מפקדי הפיקודים של חיל האוויר. קציני חיל האוויר מדווחים על כל עניין למזכיר חיל האוויר או למי שהוסמך מטעמו. למזכיר מוקנית הסמכות להקצות אנשי סגל צבאיים ועובדים אזרחיים, להגדיר את תפקידיהם ולהציבם, וכן לשנות את הגדרות התפקידים שלא הוגדרו באופן סטטוטורי. למזכיר מוקנות כמה סמכויות על פי חוק השיפוט הצבאי האחיד ככל שנוגע הדבר לסגל חיל האוויר, כולל הסמכות לכנס בתי דין צבאיים ולהמתיק גזרי דין. על מזכיר חיל האוויר יכולים להיות מוטלים גם תחומי אחריות נוספים על ידי הנשיא או על ידי מזכיר ההגנה. למשרד מזכיר חיל האוויר האחריות על רכש והביקורת עליו, ניהול כספי, פיקוח על נושאים כלליים, נושאי חקיקה, ויחסי ציבור בתחומי המחלקה. משרד מזכיר חיל האוויר הוא אחד משתי המפקדות של מחלקת חיל האוויר, כשהשנייה היא מטה חיל האוויר (Air Staff). משרד מזכיר חיל האוויר כולל את: תת-מזכיר חיל האוויר (תחתיו שני סגנים, האחד ליחסים בינלאומיים והשני לתוכניות החלל) סגן מזכיר לרכש, טכנולוגיה ולגוסטיקה סגן מזכיר לניהול כספי וביקורת סגן מזכיר למתקנים, סביבה ולוגיסטיקה סגן מזכיר לכוח אדם ומילואים סגן מזכיר לתחום החלל היועץ המשפטי הראשי של מחלקת חיל האוויר המפקח הכללי על מחלקת חיל האוויר הנספח לענייני חקיקה העוזר המנהלי למזכיר חיל האוויר המבקר הראשי של מחלקת חיל האוויר ועדת מדיניות המילואים מדיה וקבצים בנושא מזכיר חיל האוויר של ארצות הברית בוויקישיתוף אתר האינטרנט הרשמי של מזכיר חיל האוויר של ארצות הברית (באנגלית)
גביע המדינה בכדורגל 1972/1973

גביע המדינה בכדורגל 1972/1973 הייתה התחרות ה-35 מאז היווסדה וה-20 לאחר קום מדינת ישראל. המשחקים החלו בספטמבר 1972 והסתיימו ב-20 ביוני 1973. סוכם שהחל משלב בו משתתפות קבוצות הליגה העליונה יערך מפגש כפול בין הקבוצות. החלטה זו לא נגעה למשחק הגמר. הפועל ירושלים ניצחה במשחק הגמר ובכך זכתה בגביע הראשון שלה ובתואר הכדורגל הראשון של קבוצה מהעיר ירושלים. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק הראשון במגרשה הביתי צוינה כראשונה בכל זוג. בהארכה בפנדלים לאחר הפסד במשחק הראשון שמשמון לא התייצבה למשחק השני הערה: הקבוצה שיחקה בליגת משנה. ירושלים של זהב, מעריב, 21 ביוני 1973
אלכס וסרמן

אלכס וסרמן (נולד ב-26 במרץ 1963 בסאו פאולו, ברזיל) הוא מלחין, מנצח, צ'לן ומרצה ישראלי. אלכס וסרמן למד הלחנה באקדמיה ע"ש רובין בתל אביב עם פרופ' אבל ארליך ולימודי נגינה בצ'לו עם צבי הראל. בתום לימודיו נסע להשתלם בניו יורק, סיים את לימודי התואר השני במנס קולג', שם למד הלחנה, צ'לו וניצוח עם דייוויד לואוב, פיטר ויילי, ומיכאל צ'רי, ולאחר מכן המשיך בלימודי הדוקטורט בבית הספר ג'וליארד. בזמן לימודיו בג'וליארד זכה במלגות ע"ש הנרי מנסיני ואלברט שזימראי, מלגת לימודים מטעם אוניברסיטת ייל ומלגת השתתפות בפסטיבל המוזיקה של אספן. יצירותיו הוזמנו ובוצעו על ידי מיטב המבצעים בישראל, אירופה וארצות הברית, בהם רביעיית אביב, הוויולנית רבקה גולני, הצ'לן מרק ג'ונסון (רביעיית ורמיר), הצ'לן תום קריינס (שלישיית פיבודי), מקהלת האיחוד, מקהלת האקדמיה, אנסמבל סירנות, הסינפונייטה הישראלית באר שבע, התזמורת הפילהרמונית של אופולה בפולין, תזמורת נתניה הקאמרית הקיבוצית, הקאמרטה הישראלית ירושלים, התזמורת הסימפונית ירושלים, רביעיית אמרנט, אנסמבל סולני תל אביב ועוד. כמו כן, בוצעו יצירותיו בקונצרטים קאמריים, ברדיו ובפסטיבלי מוזיקה שונים. בהם: אספן, נורפוק, הביאנלה למוזיקה עכשווית 2000, 2002, חג המוזיקה הישראלית, מוזיקה נובה, פסטיבל קול המוסיקה בגליל העליון, פסטיבל "צלילים במדבר", פסטיבל "קונטמפו", פסטיבל AIMS בספרד, קול המוסיקה וWQXR. אלכס וסרמן ניצח על תזמורות נודעות. בשנת 1998 יסד את "האגודה למוזיקה קאמרית תל אביב", ומאז הוא משמש כמנהלה המוזיקלי, כמו כן, הוא מלמד ניצוח וקומפוזיציה בבית ספר "רימון" ומרצה בבית הספר למוסיקה בקריה האקדמית אונו. עד שנת 2020 היה המנהל של מרכז המוזיקה רמת גן. בשנת 2003 הקים את התזמורת הסימפונית רמת גן והיה מנצחה הקבוע ומנהלה המוזיקלי עד שנת 2020. מספטמבר 2022 הוא משמש כמנצח של מקהלת בל קנטו של אורטוריו ירושלים. באותה שנה התחיל לנהל את מרכז המוזיקה במתנ"ס תל מונד ובמקביל מנצח על מקהלת בית הספר רימון. מדיה וקבצים בנושא אלכס וסרמן בוויקישיתוף אלכס וסרמן, ברשת החברתית פייסבוק אלכס וסרמן, באתר המכון למוסיקה ישראלית ערוץ היוטיוב של אלכס וסרמן תמר רותם, הורים מוחים על פיטוריו הצפויים של מנהל מרכז המוסיקה ברמת גן, באתר הארץ, 3 במרץ 2014 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
תלקסינואי (ירח)

תלקסינאוי (ביוונית: Θελξινόη), הוא ירחו של כוכב הלכת הצדק. תלקסינואי התגלה בשנת 2004 על ידי קבוצה של אסטרונומים מאוניברסיטת הוואי שבראשה עמד סקוט שפרד וקוטלג בשם S/2003 J 22. קוטרו של תלקסינואי הוא 2 קילומטר והוא מקיף את צדק במרחק של 20,454,000 ק"מ ובזמן הקפה של 597.607 ימים. תלקסינאוי בעל בהירות נראית של 23.5 ומסה של 1.5x1013 ק"ג. הירח קיבל את שמו הנוכחי, "תלקסינואי", בשנת 2005 על שם המוזה, בתו של זאוס מהמיתולוגיה היוונית. תלקסינאוי משתייך לקבוצת אננקה, על שמו של הירח אננקה. זו קבוצה של ירחי צדק המקיפים את צדק במרחק של בין 19.3 מיליון ק"מ ל-22.7 מיליון ק"מ.
סיוורלד, אורלנדו

סיוורלד אורלנדו (באנגלית: SeaWorld Orlando) הוא פארק שעשועים ופארק זואולוגי-ימי הממוקם באורלנדו, פלורידה. הפארק בבעלות חברת סיוורלד אנטאטיינמנט (SeaWorld Entertainment). בשנת 2013 ביקרו בפארק כ-5.1 מיליון אנשים. סיוורלד הופרד לאזורים שונים, כל אחד מהם בעל נושא ייחודי: נמל הכניסה: הכניסה הראשית של הפארק. נמל הכניסה מעוצב בעיצוב אופייני לפלורידה, ויש בו גינון טרופי ומגדלור. ים של הרדודים: אזור זה מציג תערוכות בעלי חיים רבות במים רדודים. אזור זה נועד לחקות את העיר קי וסט שבפלורידה. ים של אגדות: אזור זה, מוקדש למיתוסים מסתוריים וסיפורים על הים. באזור זה יש מתקנים רבים המדברים על העיר האבודה אטלנטיס: רכבת הרים המבוססת על האגדה, אקווריום בעלי חיים בסביבה שמעוצבת כמו העיר אטלנטיס. ים של קרח: אזור זה מעוצב סביב יבשת אנטארקטיקה. באזור קיימת אטרקציה בודדת בשם: "האימפריה של הפינגווין". הנסיעה במתקן זה היא בחושך, ועוקבים בה אחרי פינגווין צעיר במסע הביתה לאחר סערה קשה. ים של מסתורין: באזור זה ישנם בתי צפייה של כרישים מתחת למים. בנוסף, שוכן באזור זה גם תיאטרון וגן ים. ים של כיף: אזור זה מיועד לילדים וכולל פעילויות שונות כגון: קיר טיפוס, רכבת הרים המיועדת לילדים קטנים. ים של כוח: אזור זה מודגש להופעות של ליויתנים מסוג "קטלן". בנוסף, אזור זה כולל מתקנים רבים הקשורים ללווייתנים. ים התענוגות: המתחם מעוצב בסגנון "כפר ים בסגנון ים תיכוני" וכולל חנויות רבות ואת רוב מסעדות הפארק. אזור זה נפתח בשנת 2003. ערך מורחב – טיליקום (קטלן) טיליקוּם היה לויתן קטלן שנתפס בהיותו בן שנתיים והובל למספר גני חיות, אך לבסוף הגיע לפארק "סילנד של הפסיפיק (אנ')" ולאחר מכן הועבר לסיוורלד אורלנדו. בשנת 1991, שחיינית בת 21 בשם קלטי בירן שעבדה במשרה חלקית בפארק, החליקה לתוך הבריכה בה שחה טיליקום. טיליקום, יחד עם שני קטלנים נוספים, הטביעו אותה למוות. שנה לאחר מכן, טיליקום הועבר לפארק "סיוורלד אורלנדו". בשנת 1999, מבקר בפארק בשם דניאל דיוקס נשאר בחשאי בשטח הפארק לאחר שעת הסגירה והגיע למיכל הקטלנים. בבוקר שלמחרת, גופתו נמצאה על גבו של טיליקום כשהיא פצועה וחבוטה. סיבת המוות הרשמית הייתה טביעה. בשנת 2010, מאלפת ימית בת 40 בשם דון בראנשו (אנ') נהרגה לאחר שבמהלך מופע, טיליקום לכד את זרועה בפיו וגרר אותה אל מתחת למים. סיבת המוות הייתה טביעה וטראומה פיזית. הנהלת סיוורלד אורלנדו הכריזה על מותו של טיליקום ב-6 בינואר 2017 לאחר שנדבק בחיידק שפגע בריאותיו. ערך מורחב – בלאקפיש טיליקום היה "גיבור" הסרט התיעודי "בלאקפיש" משנת 2013. הסרט הכיל צילומי ארכיון של טיליקום וכן ראיונות עם מאלפים לשעבר בפארק סייוורלד אורלנדו, חוקרי לווייתנים ועדי ראייה. פיתוח הסרט החל לאחר מותה של דון בראנשו על ידי טיליקום במהלך מופע ימי בפארק. מדיה וקבצים בנושא סיוורלד, אורלנדו בוויקישיתוף אתר האינטרנט הרשמי של סיוורלד, אורלנדו (באנגלית) Inside Seaworld - The Tilikum Transaction | A Whale Of A Business | FRONTLINE | PBS, www.pbs.org
דיה (ירח)

דיה (נקרא גם Jupiter LIII) הוא ירחו של כוכב הלכת צדק. דיה התגלה ב-5 בדצמבר 2000 על ידי סקוט שפרד, דייוויד ג'וויט, ויאנגה פרננדז מאוניברסיטת הוואי וקוטלג בשם S/2000 J 11. את שמו הנוכחי, קיבל דיה ב-7 במרץ 2015 על שם דיה, בתו של דיוניסוס מהמיתולוגיה היוונית. דיה בעל אלבדו של 0.04 ואקסצנטריות של 0.248. דיה משתייך לקבוצת הירחים הימליה (בקבוצת הירחים הימליה נכללים הירחים: לדה, הימליה, ליסיתאה, אלרה, ודיה. קבוצת ירחים זו נקראת על שם הירח הימליה). קוטרו של דיה 4 קילומטרים, והוא מקיף את צדק במרחק של 12 מיליון ק"מ ובזמן הקפה של 274 ימים. מדיה וקבצים בנושא דיה בוויקישיתוף
גביע המדינה בכדורגל 1973/1974

גביע המדינה בכדורגל 1973/1974 הייתה התחרות ה-36 מאז היווסדה וה-21 לאחר קום מדינת ישראל. המשחקים החלו בספטמבר 1973 והסתיימו ב-12 ביוני 1974. הפועל חיפה ניצחה במשחק הגמר ובכך זכתה בגביע השלישי שלה. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק הראשון במגרשה הביתי צוינה כראשונה בכל זוג. בפנדלים ניצחון טכני בהארכה הערה: הקבוצה שיחקה בליגת משנה.
אבץ (עיר מקראית)

אֶבֶץ (בסוף פסוק - אָבֶץ) הייתה עיר מקראית בנחלת שבט יששכר, הנזכרת פעם אחת בתנ"ך. העיר נזכרת בספר יהושע ברשימת ערי בני שבט יששכר: ”וַיְהִי גְּבוּלָם יִזְרְעֶאלָה וְהַכְּסוּלֹת וְשׁוּנֵם וַחֲפָרַיִם וְשִׁיאֹן וַאֲנָחֲרַת וְהָרַבִּית וְקִשְׁיוֹן וָאָבֶץ וְרֶמֶת וְעֵין גַּנִּים וְעֵין חַדָּה וּבֵית פַּצֵּץ”. חוקר המקרא אבל סבור כי שמה של העיר הקדומה השתמר בשם המעיין עין אלעבוץ שברמת סירין, בדרום מזרח הגליל התחתון. אתר זה נמצא כ-3 ק"מ מזרחית לתל רכש, המזוהה עם אנחרת המקראית, וכ-3 ק"מ דרומית לחורבות עין חדה המקראית. בתרגום השבעים מובא שם העיר בצורה רבץ (מלשון מרבץ). מסיבה זו סובר ויליאם אולברייט שהשם בנוסח המסורה שובש וזוהי הגרסה המדויקת יותר. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך א', עמ' 60. ספר יהושע, פרק י"ט, פסוקים י"ח–כ"א. כמו במשלי כ"ד, 15 - "אַל-תֶּאֱרֹב רָשָׁע, לִנְוֵה צַדִּיק;    אַל-תְּשַׁדֵּד רִבְצוֹ."
הר מסרבים

הר מסרבים הוא הר בגליל העליון, כקילומטר וחצי ממערב לצפת, המתנשא לרום של 656 מטרים מעל פני הים. ממזרח להר עובר ערוצו התלול של נחל עמוד עליון, מצפון לו עובר נחל מירון, ומדרום וממערב לו עובר נחל שמאי. בשיפוליו הצפוניים של ההר נמצא חניון נחל עמוד, ממנו יוצא שביל טיולים לאפיק ולמעיינות נחל עמוד, לצד תחנת המשטרה המנדטורית בעין תינה. ההר קרוי על שם משמרת הכהונה יהויריב, אשר כונתה במקורות חז"ל גם מסרבי מרון על שם מתתיהו אבותם שסירב להקריב חזיר כקרבן בעירו מודיעין, ואשר מקום מושבה בתקופת המשנה היה במירון הסמוכה. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
הגריד

האם התכוונתם ל... רבנים הגרי"ד – כינויו של יוסף דוב הלוי סולובייצ'יק (בוסטון) (1993-1903), שהיה ראש ישיבה והוגה דעות ממנהיגי יהדות ארצות הברית הגרי"ד – אחד מכינויי יוסף דוב הלוי סולובייצ'יק (ירושלים) (כונה גם רבי יושֶׁע בֶּער ור' בֶּרְל; 1981-1916), שהיה בנו של רבי יצחק זאב הלוי סולובייצ'יק וממשיך דרכו בירושלים דמות בדיונית האגריד – שם משפחתו של רובאוס האגריד, דמות בספרי "הארי פוטר" ובסרטים שנוצרו על בסיסם יוסף דוב הלוי סולובייצ'יק (פירושונים)
S/2003 J 12

S/2003 J 12 הוא ירחו של כוכב הלכת צדק והוא אחד מהירחים הקטנים ביותר במערכת השמש. S/2003 J 12 התגלה בשנת 2003 על ידי אסטרונומים בהדרכת סקוט שפרד מאוניברסיטת הוואי וקוטלג בשם S/2003 J 12. קוטרו של S/2003 J 12 הוא קילומטר אחד והוא מקיף את צדק במרחק של 17,883,000 ק"מ ובזמן הקפה של 489.72 יממות, בכיוון תנועה ההפוך לכיוון הסיבוב של צדק. S/2003 J 12 בעל אלבדו של 0.04 ואקסצנטריות של 0.4920. בניגוד לרוב ירחי צדק, S/2003 J 12 אינו משתייך לשום קבוצת ירחים. מדיה וקבצים בנושא S/2003 J 12 בוויקישיתוף
אולם (יישוב תלמודי)

אוּלָם היה יישוב מתקופת התלמוד בגליל התחתון. היישוב מזוהה עם חורבת אולם שברמת סירין, בו נמצאו שרידי יישוב מתקופות שונות, בהם התקופה החשמונאית והביזנטית. היישוב נזכר בתלמוד הירושלמי: ”מעשה בסובתה מאולם שהשכיר חמורו לגויה אחת”. היישוב נזכר גם באונומסטיקון של אוסביוס מתחילת המאה ה-4 לספירה, שם נזכר יישוב בשם אולמה במרחק של 12 מיל ממזרח לציפורי. היישוב מזוהה כיום עם האתר ח'רבת עולם שברמת סירין, בדרום מזרח הגליל התחתון. בחורבה נערכו חפירות מקיפות בשנת 1966, ונמצאו בה שרידי בית כנסת, וכן מספר מוטיבים נוצריים, כנראה מתקופה מאוחרת יותר. כמו כן, נמצאו במקום מטבעות החל מהתקופה החשמונאית, המעידים על קדמוניותו של היישוב במקום. לצד האתר נמצא מעיין עין אולם, המהווה מוקד לטיולים באזור. תלמוד ירושלמי, מסכת סנהדרין, פרק י', הלכה ב'. אונומסטיקון, שורה 752. בתי-כנסת בגליל ובגולן, אריאל, כתב עת לידיעת ארץ-ישראל, כרך 52, 1987, עמ' 71-73. עין אולם באתר מסלולים.
יופורי

יופורי (נקרא גם Jupiter XXXIV) הוא ירח של כוכב הלכת צדק. יופורי התגלה בשנת 2001 על ידי אסטרונומים מאוניברסיטת הוואי בהדרכת סקוט שפרד וקוטלג בשם S/2001 J 10. קוטרו של יופורי הוא שני קילומטרים והוא מקיף את צדק במרחק של 19,088,000 ק"מ ובזמן הקפה של 538.780 יממות. בשנת 2003, S/2001 J 10 קיבל את שמו יופורי על שם בתו של זאוס מהמיתולוגיה היוונית. יופורי משתייך לקבוצת הירחים אננקה, הקרויה על שם הירח אננקה. ירחיה של הקבוצה מקיפים את צדק במרחק של 19.3 עד 22.7 מיליון קילומטרים. מדיה וקבצים בנושא יופורי בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
עדי ברקן

עדי ברקן (נולד ב-7 ביוני 1959) הוא צלם אופנה וסוכן דוגמנות ישראלי. נודע בין השאר בשל קמפיין שניהל בעד חקיקה האוסרת על העסקת דוגמניות הלוקות בתת-משקל ובאנורקסיה. ברקן עבד ברחבי העולם כצלם אופנה כ-15 שנה (בשנות ה-80 וה-90), בלונדון, פריז וניו יורק. בשנת 1997 נולדה לו בת. ב-1998 חזר לישראל ופתח סוכנות דוגמנות משלו בתל אביב. בין השאר היה הסוכן של הדוגמניות סנדי בר, מורן אטיאס, שרי גבעתי, אור גרוסמן ואסתי גינצבורג. ב-2001 השיק את מגזין האופנה "ביקיני", שנסגר לאחר תקופה קצרה. באחד מראיונותיו בטלוויזיה דיבר על ידידתו הילה אלמליח (אנ'), דוגמנית שלקתה באנורקסיה, התמוטטה ואושפזה (בהמשך נפטרה, ב-2007, במשקל פחות מ-30 ק"ג), ובעקבות זאת קיבל טלפונים מנערות ונשים רבות שסבלו מאנורקסיה. הוא החל להעסיק דוגמניות רק לאחר הצגת בדיקות BMI תקינות, והפעיל ברחבי הארץ והעולם קמפיין הדוגל בכך. ב-2004 הגיש בכנסת הצעת חוק, בשיתוף חברת הכנסת ענבל גבריאלי, לפיה סוכנויות דוגמנות בישראל חייבות להשתמש בבדיקות BMI בעת העסקת דוגמניות, ולוודא שה-BMI אינו נמוך מ-18.5. בכך הפכה ישראל למדינה הראשונה בעולם המחוקקת חוק בתחום זה. המהלך נתמך על ידי משרד הבריאות. ב-2005 הקים ברקן את "המרכז הישראלי לשינוי הרגלי אכילה", ששינתה לאחר מכן את שמה ל"סימפלי יו - פיקוח על תפיסת דימוי הגוף. העמותה מספקת מענה לפניות סביב מצוקה הקשורה לדימוי גוף נמוך והפרעות אכילה. בנובמבר 2013 השיק את הקמפיין "Simply You" ("פשוט את"), במטרה להעלות את המודעות להשפעת תעשיית האופנה על דימוי הגוף. בין השאר הועלה במסגרת הקמפיין סרטון שעורר מחלוקת, שהשווה בין צילומי דוגמניות אנורקטיות לבין צילומים מתקופת השואה. ב-2012 תרם לחקיקה בכנסת של "חוק הגבלת משקל בתעשיית הדוגמנות", בשיתוף חברת הכנסת רחל אדטו. באוקטובר 2017 השתתף ברקן בסדרת הריאליטי The Fashion Hero ושימש כצלם ומנטור בתוכנית. ב-2017 פרסם כתב הארץ עידו אפרתי ביקורת נגד ברקן, בה נטען כי האופן בו הוא מגדיר את מרבית מקרי האנורקסיה כ"אנורקסיה חברתית-תרבותית" בלבד ללא התייחסות לגורמי מצוקה מורכבים אחרים, והשיטות בהן הוא מנסה לסייע לנשים ולנערות עם הפרעות אכילה המנוגדות לשיטות של הממסד הרפואי והמדעי, פוגעים בתהליך השיקום של המטופלות. ב-2019 הגיש ברקן תביעת לשון הרע נגד עיתון "הארץ" והכתב עידו אפרתי על הכתבה. ב-2023 השתתף בצילומים של עונה נוספת של סדרת הריאליטי The Fashion Hero. ב-2024 הגיש ברקן תביעת לשון הרע נגד הכתבת יולן כהן, העורך אבי וייס, חברת החדשות ושידורי קשת על כתבה שפרסמו ב-2019 בתוכנית חסכון. אתר האינטרנט הרשמי של עדי ברקן אתר עמותת סימפלי יו זוהר שחר לוי, בקשת פשיטת רגל נגד צלם האופנה עדי ברקן, באתר כלכליסט, 10 בינואר 2013 יפעת הללי אברהם, ‏עדי ברקן נגד רותם סלע: "מרעיבה את עצמה", באתר ‏מאקו‏, 1 בפברואר 2015 עידו אפרתי, פוזה של מומחה: הביקורת על עדי ברקן לא פוגעת במעמדו, באתר הארץ, 16 במרץ 2017 ליאורה שוסטר, שפשוף נעים, באתר nrg‏, 18 בינואר 2001 איתי יעקב, עדי ברקן לדוגמנית אניה מרטירוסוב: "אם את כוכבת יש לך אחריות", באתר Xnet‏, 1 בינואר 2013 מרב יודילוביץ', מציאות מושכת, באתר ynet, 9 בינואר 2001 רזה עד להיעלם, 14 בדצמבר 2007, באתר מגזין המושבות איתי יעקב, אין גבול? עדי ברקן משווה דוגמניות שדופות ליהודים בשואה, באתר Xnet‏, 2 בדצמבר 2013 עידו אפרתי, ללא הכשרה ובעזרת שיטות מפוקפקות, עדי ברקן מסב נזק לנערות עם הפרעות אכילה, באתר הארץ, 16 במרץ 2017 חמש שנים אחרי: עדי ברקן תובע את חדשות 12 בעקבות כתבה נגדו, באתר https://tmi.maariv.co.il, ‏2024-05-25
דולב (עץ)

דֹּלֶב (שם מדעי: Platanus) הוא עץ נשיר גדול, סוג יחיד במשפחת הַדָּלְבִּיִּים (Platanaceae). הדולב המזרחי צומח בארץ ישראל על גדות נחלים זורמים בגליל ובעמק החולה. הדולב המזרחי ניכר בעלים שסועים גדולים שצורתם כעין כף יד ובפירות אגוזיים שעירים מאוד. השם "דֹּלֶב" נזכר בתלמוד ירושלמי ובתלמוד הבבלי, ויש לו מקבילה דומה גם בשפה הערבית (دلب – דילב). יש חוקרים הטוענים כי העץ המקראי "ערמון" הוא העץ הקרוי כיום "דולב", וכפי שזוהה בתלמוד בבלי. וכן אונקלוס תרגם "ערמון" המופיע בבראשית ל"דלוב". עץ הערמון מוזכר לצד הברוש והארז ביחזקאל כדוגמה לעץ יפה ואדיר שענפיו יפים וארוכים, כדוגמת הדולב. לפי דעה אחת בתלמוד, הדולב נכלל בתוך עשרה מיני הארזים, כלומר עצי סרק שהאדם מחשיב רבות את השימוש בענפיהם או גזעיהם, כארז. נפוץ בעיקר בשדרות יישובים. נדיר למצוא דולב בר, גדל בעיקר בנחלי איתן בגליל בפרט בנחל כזיב ובנחל בצת. הדולב נמצא גם במקורות הירדן ובנחלי הגולן הנשפכים לכנרת. בוואדי דילב בשמורת דלבים שבהרי בנימין ניתן למצוא עצי דולב מעטים שנותרו, אך בעבר גדל גם באזור ירושלים והר חברון. בשנת 2005 נכרתו [דרוש מקור] עצי הדולב הבודדים שבנחל דולב בשומרון. עצי דולב צעירים ניטעו על ידי תושבי היישוב דולב (השוכן על גדות ואדי דילב) במסגרת נטיעות ט"ו בשבט על מנת להחזיר את עצי הדולב לנוף הנחל. נפוץ בארצות הים התיכון ופרס. הדולב המזרחי הוא אחד העצים האופייניים ביותר לאזור הים-תיכוני ונמצא בשדרות רבות של ערים בעולם. פורח בחודשי האביב, אפריל–מאי, נוטה להקדים באזורים נמוכים ולאחר בגבוהים. הלבלוב מגיע בדרך כלל מיד לאחר הפריחה. פירותיו הירוקים נמצאים עליו בכל ימות השנה ומבשילים בסתיו. עץ נוי וצל. שימש בעבר לבניין. נמצאו שרידי גזעים מהתקופה הרומית ובחפירות יריחו מלפני כ-3000 שנה. העלים שימשו אף לרפואה. מהזרדים ומהקליפה ניתן להפיק דיו המשמש לצביעה של בדים. מדיה וקבצים בנושא דולב בוויקישיתוף דולב, באתר ITIS (באנגלית) דולב, באתר NCBI (באנגלית) דולב, באתר האנציקלופדיה של החיים (באנגלית) דולב, באתר Tropicos (באנגלית) דולב, באתר GBIF (באנגלית) דולב, באתר IPNI (באנגלית) דולב, באתר אנציקלופדיה בריטניקה (באנגלית) דולב, באתר האקדמיה ללשון העברית, ‏16 באוקטובר 2012 משה גלעד, הענק הטוב מציע את השלכת הכי יפה בישראל, באתר הארץ, 19 באוקטובר 2021 הגייה מלעילית – כמו אורן. ברבים: דְלבים ר"ה כג. לפי גרסת הרש"ש סוטה ט ע"א על סמך מקורות קדומים שם ראש השנה כג א